《寄李文亭同年 其二》
清代·武亿

昨岁逢梁园，各念离居索。属当十月交，伫践故人约。

入门半萧森，摵摵黄陨箨。有友方山子，适与尘鞅缚。

跂予望同舟，不得并李郭。阴沈三日雨，窗隙幂冥漠。

且复尽怀抱，因君叩管钥。

作者简介：（1745—1799）河南偃师人，字虚谷，一字小石，自号半石山人。乾隆四十五年进士，授博山知县。以捕治和珅所遣不法番役罢官。仍留博山授徒，主讲清源书院。其学博通经史，长于考證。有《经读考异》、《群经义證》、《金石三跋》、《读史金石集目》、《授经堂诗文集》等。